รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ห่วงใยประชาชน 8 จังหวัดริมน้ำโขง กำชับแจ้งเตือนประชาชนในพื้นที่ เตรียมพร้อมรับมือผลกระทบที่อาจเกิดขึ้นจากระดับน้ำโขงเปลี่ยนแปลงฉับพลันช่วง 22-29 เมษายน 65 นี้
วันเสาร์ที่ 23 เมษายน 2565
โฆษกรัฐบาลเผย “นายกฯ” ห่วงใยประชาชน 8 จังหวัดริมน้ําโขง กําชับแจ้งเตือนประชาชนในพื้นที่ เตรียมพร้อมรับมือผลกระทบที่อาจเกิดขึ้นจากระดับน้ําโขงเปลี่ยนแปลงฉับพลันช่วง 22-29 เมษายน 65 นี้
โฆษกรัฐบาลเผย “นายกฯ” ห่วงใยประชาชน 8 จังหวัดริมน้ําโขง กําชับแจ้งเตือนประชาชนในพื้นที่ เตรียมพร้อมรับมือผลกระทบที่อาจเกิดขึ้น จากระดับน้ําโขงเปลี่ยนแปลงฉับพลันช่วง 22-29 เมษายน 65 นี้
วันที่ 23 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมติดตามสถานการณ์ระดับน้ําในแม่น้ําโขงที่มีแนวโน้มเพิ่มสูงขึ้น ห่วงใยประชาชนในพื้นที่จังหวัดบริเวณริมแม่น้ําโขง 8 จังหวัด ได้แก่ จ.เชียงราย เลย หนองคาย บึงกาฬ นครพนม มุกดาหาร อํานาจเจริญ และอุบลราชธานี ที่อาจได้รับผลกระทบจากระดับน้ําในแม่น้ําโขงมีแนวโน้มเพิ่มขึ้น เนื่องจากสถานการณ์ระดับน้ําที่สถานีเขื่อนจิ่งหง ประเทศจีน เพิ่มขึ้นสะสมอย่างต่อเนื่อง จากวันที่ 18 – 21 เมษายน 2565 ประมาณ 2.00 เมตร หรืออัตราการระบายน้ําสะสม 1,590 ลูกบาศก์เมตรต่อวินาที ซึ่งมาจากการระบายน้ําเพิ่มขึ้นและมีฝนตกบริเวณท้ายเขื่อน โดยกองอํานวยการน้ําแห่งชาติ (กอนช.) ได้ประเมินระดับน้ําในแม่น้ําโขงจากสถานการณ์ดังกล่าว คาดการณ์ว่าระดับน้ําในแม่น้ําโขงมีแนวโน้มเพิ่มขึ้นอย่างต่อเนื่องช่วงวันที่ 22 – 29 เมษายน 2565 โดยช่วงเหนือเขื่อนไซยะบุรี สาธารณรัฐประชาธิปไตยประชาชนลาว (สปป.ลาว) บริเวณสถานีเชียงแสน จ.เชียงราย ระดับน้ํามีแนวโน้มเพิ่มสูงขึ้นอย่างต่อเนื่อง รวมระดับน้ําเพิ่มขึ้นสะสมในช่วงเวลาดังกล่าวประมาณ 1.90 – 2.00 เมตร และช่วงท้ายเขื่อนไซยะบุรี สปป.ลาว บริเวณตั้งแต่สถานีเชียงคาน จ.เลย ลงมาถึงสถานีโขงเจียม จ.อุบลราชธานี ระดับน้ํามีแนวโน้มเพิ่มสูงขึ้นอย่างต่อเนื่อง มากกว่า 0.50 เมตร ขึ้นอยู่กับการบริหารจัดการน้ําของเขื่อนไซยะบุรี ซึ่งนายกรัฐมนตรีรับทราบสถานการณ์ดังกล่าว พร้อมกําชับให้ กอนช. ประสาน บูรณาการทํางานร่วมกับจังหวัดบริเวณริมแม่น้ําโขง 8 จังหวัดอย่างใกล้ชิด
นายธนกร กล่าวต่อว่า ขณะที่สํานักวิจัย พัฒนา และอุทกวิทยา กรมทรัพยากรน้ํา กระทรวงทรัพยากรธรรมชาติและสิ่งแวดล้อม ได้รายงานสถานการณ์น้ําแม่น้ําโขง ณ วันที่ 22 เมษายน 2565 เวลา 07.00 น. ระดับน้ําสถานีอุทกวิทยาแม่น้ําโขงในลุ่มน้ําโขงตอนล่างของกรมทรัพยากรน้ํา ซึ่งเป็นสถานีในเครือข่ายสถานีอุตุ-อุทกวิทยาแม่น้ําโขง (Mekong Hydrological Cycle Observation System : Mekong-HYCOS) จํานวน 6 สถานี ระดับน้ําทุกสถานีสูงกว่าค่าปกติ น้ําท่าอยู่ในเกณฑ์น้ําปกติ น้ําน้อยเฝ้าระวัง และน้ําน้อยวิกฤต ได้แก่ 1. สถานีเชียงแสน​อ.เชียงแสน จ.เชียงราย น้ําน้อยเฝ้าระวัง แนวโน้มเพิ่มมากขึ้น 2. สถานีเชียงคาน อ.เชียงคาน จ.เลย น้ําปกติ แนวโน้มเพิ่มขึ้น 3. สถานีหนองคาย อ.เมืองหนองคาย จ.หนองคาย น้ําน้อยเฝ้าระวัง แนวโน้มเพิ่มขึ้น 4. สถานีนครพนม อ.เมืองนครพนม จ.นครพนม น้ําน้อยวิกฤต แนวโน้มลดลง 5. สถานีมุกดาหาร อ.เมืองมุกดาหาร จ.มุกดาหาร น้ําน้อยวิกฤต แนวโน้มลดลง และ 6. สถานีโขงเจียม อ.โขงเจียม จ.อุบลราชธานี น้ําน้อยเฝ้าระวัง แนวโน้มลดลง
“นายกรัฐมนตรีกําชับให้ กอนช. ประสานและบูรณาการทํางานร่วมกับจังหวัดบริเวณริมแม่น้ําโขง 8 จังหวัด และให้เผยแพร่ข้อมูลประชาสัมพันธ์สถานการณ์น้ําในแม่น้ําโขง รวมทั้งแจ้งเตือนให้ประชาชนได้ติดตามระดับน้ําในแม่น้ําโขงอย่างต่อเนื่อง เตรียมพร้อมรับมือผลกระทบที่อาจเกิดขึ้นจากระดับน้ําโขงเปลี่ยนแปลงอย่างฉับพลัน เช่น พืชผลทางการเกษตร เครื่องมือและอุปกรณ์ในการประกอบอาชีพอาจได้รับความเสียหายได้ รวมถึงเรือที่สัญจรและประกอบกิจกรรมในบริเวณแม่น้ําโขง ตลอดจนผู้ที่อาศัยอยู่บริเวณริมแม่น้ําโขง 8 จังหวัด ได้ติดตามสถานการณ์น้ําอย่างใกล้ชิด เพื่อเตรียมการเฝ้าระวังผลกระทบที่อาจจะเกิดขึ้น จากการเปลี่ยนแปลงของระดับน้ําในแม่น้ําโขงในช่วงเวลาดังกล่าว” นายธนกร กล่าว ///